PRÍKAZNÁ ZMLUVA
uzavretá podľa § 724 a nasl. zákona č. 40/1964 Zb. Občiansky zákonník v znení neskorších predpisov
Článok I
Zmluvné strany
Príkazca:
[meno a priezvisko], nar. [dátum narodenia], trvale bytom [ulica a číslo, PSČ, obec]
(ďalej len „príkazca“)
a
Príkazník:
[meno a priezvisko], nar. [dátum narodenia], trvale bytom [ulica a číslo, PSČ, obec]
(ďalej len „príkazník“)
(príkazca a príkazník ďalej spolu aj ako „zmluvné strany“)
Článok II
Predmet zmluvy
1.	Príkazník sa zaväzuje, že pre príkazcu obstará túto vec alebo vykoná túto činnosť (ďalej len „príkaz“):
[čo má príkazník obstarať alebo vykonať]
2.	[ak je dohodnutý termín:] Príkazník vykoná príkaz najneskôr do [termín vykonania príkazu].
3.	[ak termín nie je dohodnutý:] Príkazník vykoná príkaz bez zbytočného odkladu.
4.	Príkazca sa zaväzuje poskytnúť príkazníkovi potrebnú súčinnosť a nahradiť mu náklady[ a zaplatiť mu odmenu] podľa tejto zmluvy.
Článok III
Povinnosti príkazníka
1.	Príkazník je povinný konať pri plnení príkazu podľa svojich schopností a znalostí a v súlade s pokynmi príkazcu.
2.	[nepovinné – osobitné pokyny:] Príkazca dáva príkazníkovi tieto pokyny: [osobitné pokyny príkazcu]
3.	Od pokynov príkazcu sa príkazník môže odchýliť len vtedy, ak je to nevyhnutné v záujme príkazcu a ak nemôže včas dostať jeho súhlas; inak zodpovedá za škodu.
4.	[ak musí príkazník konať osobne:] Príkazník je povinný vykonať príkaz osobne. Ak zverí vykonanie príkazu inému, zodpovedá, akoby príkaz vykonával sám.
5.	[ak si príkazník môže ustanoviť zástupcu:] Príkazca dovoľuje príkazníkovi, aby si na vykonanie príkazu alebo jeho časti ustanovil zástupcu. V takom prípade príkazník zodpovedá iba za zavinenie pri voľbe zástupcu.
6.	Príkazník je povinný podať príkazcovi na jeho žiadosť všetky správy o postupe plnenia príkazu, previesť na príkazcu všetok úžitok z vykonaného príkazu a po vykonaní príkazu mu predložiť vyúčtovanie. Nepoužité prostriedky, ktoré od príkazcu dostal, mu vráti spolu s vyúčtovaním.
Článok IV
Plnomocenstvo
[ak je plnomocenstvo súčasťou zmluvy:] 
1.	Príkazca týmto splnomocňuje príkazníka, aby ho zastupoval a v jeho mene robil tieto právne úkony:
[rozsah plnomocenstva]
Príkazník plnomocenstvo prijíma. Plnomocenstvo zaniká spolu so zánikom tejto zmluvy.
[ak príkazca vystaví samostatné plnomocenstvo:] 
2.	Príkazca vystaví príkazníkovi bez zbytočného odkladu po podpise tejto zmluvy samostatné písomné plnomocenstvo na tieto právne úkony:
[rozsah plnomocenstva]
Ak osobitný predpis vyžaduje úradne osvedčený podpis príkazcu na plnomocenstve, príkazca ho zabezpečí.
3.	[ak príkazník nebude konať v mene príkazcu:] Príkazník nie je oprávnený robiť právne úkony v mene príkazcu. Právne úkony potrebné na vybavenie príkazu urobí príkazca sám.
Článok V
Povinnosti príkazcu a náklady
1.	Príkazca je povinný poskytnúť príkazníkovi vopred na jeho žiadosť primerané prostriedky nevyhnutné na splnenie príkazu a nahradiť mu potrebné a užitočné náklady vynaložené pri vykonávaní príkazu, a to aj vtedy, ak sa výsledok nedostavil.
2.	[nepovinné – preddavok na náklady:] Príkazca poskytne príkazníkovi pri podpise tejto zmluvy preddavok na náklady vo výške [preddavok na náklady (€)]. Príkazník ho vyúčtuje spolu s ostatnými nákladmi.
3.	Nárok príkazníka na náhradu škody, ktorá mu vznikla v súvislosti s výkonom príkazu, sa spravuje § 729 Občianskeho zákonníka.
Článok VI
Odmena a platby
1.	[ak je príkaz bezodplatný:] Príkazník vykoná príkaz bezodplatne. Tým nie je dotknutý jeho nárok na náhradu nákladov podľa tejto zmluvy.
2.	[ak príkazníkovi patrí odmena:] Príkazca zaplatí príkazníkovi za vykonanie príkazu odmenu vo výške [odmena (€)] (slovom: [odmena (€)]). Odmena patrí príkazníkovi aj vtedy, ak výsledok nenastal, ibaže nezdar konania bol spôsobený porušením povinnosti príkazníka.
3.	Peňažné plnenia podľa tejto zmluvy sú splatné do [splatnosť platieb po vyúčtovaní (dni)] dní odo dňa predloženia vyúčtovania, a to [bankovým prevodom na účet príkazníka IBAN [IBAN príkazníka] / v hotovosti proti písomnému potvrdeniu o prevzatí].
Článok VII
Trvanie a zánik zmluvy
1.	Zmluva zaniká vykonaním príkazu.
2.	Príkazca môže príkaz kedykoľvek písomne odvolať. Ak zmluva zanikne odvolaním, príkazca nahradí príkazníkovi náklady vzniknuté do odvolania a utrpenú škodu[ a zaplatí mu časť odmeny zodpovedajúcu vykonanej práci].
3.	[ak je výpoveď príkazníka účinná doručením:] Príkazník môže zmluvu písomne vypovedať; výpoveď je účinná dňom jej doručenia príkazcovi.
4.	[ak má výpoveď príkazníka lehotu:] Príkazník môže zmluvu písomne vypovedať s výpovednou lehotou [výpovedná lehota príkazníka (dni)] dní, ktorá začína plynúť dňom nasledujúcim po doručení výpovede príkazcovi.
5.	Ak príkazník zmluvu vypovie alebo ak príkazca zomrie, príkazník je povinný urobiť ešte všetko, čo neznesie odklad, aby príkazca alebo jeho právny nástupca neutrpel ujmu na svojich právach.
6.	Zmluva zaniká aj smrťou príkazníka a smrťou príkazcu. Zánikom právnickej osoby, ktorá je zmluvnou stranou, zmluva zaniká len vtedy, ak jej práva a záväzky neprechádzajú na inú osobu.
Článok VIII
Záverečné ustanovenia
1.	Zmluva nadobúda platnosť a účinnosť dňom jej podpisu oboma zmluvnými stranami.
2.	Práva a povinnosti zmluvných strán neupravené touto zmluvou sa spravujú ustanoveniami Občianskeho zákonníka, najmä § 724 až 732.
3.	Zmluvu možno meniť alebo zrušiť len písomne.
4.	Zmluva je vyhotovená v [počet vyhotovení] rovnopisoch, z ktorých každá zmluvná strana dostane aspoň jeden.
5.	Zmluvné strany vyhlasujú, že si zmluvu prečítali, jej obsahu porozumeli a na znak súhlasu ju podpisujú.

	V ........................ dňa ................
..............................................
Príkazca
[meno a priezvisko]
	V ........................ dňa ................
..............................................
Príkazník
[meno a priezvisko]

